29. oktober 2009

Assens Kommune

Kultur og Fritid

Willemoesgade 15

5610 Assens

**Høringssvar på *Strategiplan for AssensBibliotekerne***

Vi henviser til vort brev af 26. maj 2009 (vedlagt), som var vor reaktion på det første udspil til *Strategiplan for AssensBibliotekerne.*

Vor kritik af udspillet står vi stadigvæk ved. Vi må desværre konstatere, at en perspektivrig vision om at skabe et videnscenter /centerbibliotek i Assens Kommunes uddannelsesby, Glamsbjerg stadig ikke er indtænkt i strategiplanen.

Planen om ’en målrettet betjening af Uddannelsescentret ’ ’finansieret af institutionerne selv’ fra 2014 kan vi med vor bedste vilje ikke se som noget vidensløft til kommunen eller til uddannelsesinstitutionerne, men blot som et konkret tilbud, som burde være en del af en større vision.

Vi vil meget gerne indgå i et samarbejde / udviklingsarbejde om en visionær biblioteksmodel, som vi mener allerede nu bør indgå i den fremtidige strategiplan. Vi ser ingen grund til, at det skal udskydes 5 år til 2014/2015.

**Med venlig hilsen**

**Bent Schmidt Ole Toft Hansen**

**formand for bestyrelsen rektor**